

KLASA: 112-02/25-01/11

URBROJ:2109-05-25-03

Čakovec, 3. srpnja 2025.

**OBAVIJESTI I UPUTE KANDIDATIMA**

**za prijam u službu administrativnog tajnika i višeg stručnog referenta za protokol**

U Narodnim novinama broj 100/25. od 9. srpnja 2025. godine objavljen je javni natječaj za prijam u službu administrativnog tajnika – 2 izvršitelja i višeg stručnog referenta za protokol – 1 izvršitelj, na neodređeno vrijeme, te se daju upute kako slijedi.

Rok za podnošenje prijava kandidata na javni natječaj je 8 dana od objave u Narodnim novinama.

Izrazi koji se koriste u ovoj obavijesti za osobe u muškom rodu uporabljeni su neutralno i odnose se na muške i ženske osobe.

Opis poslova administrativnog tajnika:

* obavlja administrativno-tehničke poslove za potrebe župana, zamjenika župana i pročelnika
* obavlja stručne i administrativno-tehničke poslove za Međimursku zakladu solidarnosti „Katruža“
* obavlja i druge poslove po nalogu pročelnika i drugih nadređenih službenika.

Opis poslova višeg stručnog referenta za protokol:

|  |
| --- |
| * obavlja protokolarne poslove u svezi s osiguranjem i uređenjem prostora te osiguranjem vozila i drugih potrebnih uređaja i opreme za potrebe protokola
 |
| * vodi očevidnik voznog parka Županije i evidenciju korištenja i održavanja vozila
 |
| * vodi brigu o izradi pozivnica, programa, posjetnica i drugih tiskanih materijala za potrebe protokola
 |
| * prati objavljivanje informacija o aktivnostima Župana i zamjenika župana
 |
| * pomaže pri organizaciji konferencija za medije
* pomaže u organiziranju javnih događaja koje organizira Međimurska županija
* pomaže u pripremanju priopćenja za medije
 |
| * dokumentira sve važnije događaje za potrebe Međimurske županije
 |
| * obavlja uredske poslove te druge poslove po nalogu pročelnika i drugih nadređenih službenika.
 |

Podaci o plaći administrativnog tajnika:

Koeficijent za predmetno radno mjesto je 3,30 dok je bruto osnovica za obračun plaće 520,00 eura. Plaću čini umnožak koeficijenta i osnovice za obračun plaće, uvećan za 0,5% za svaku navršenu godinu radnog staža.

Podaci o plaći višeg stručnog referenta za protokol:

Koeficijent za predmetno radno mjesto je 3,80 dok je bruto osnovica za obračun plaće 520,00 eura. Plaću čini umnožak koeficijenta i osnovice za obračun plaće, uvećan za 0,5% za svaku navršenu godinu radnog staža.

Način obavljanja prethodne provjere znanja i sposobnosti kandidata:

Za kandidate prijavljene na natječaj koji su podnijeli pravodobne i uredne prijave te ispunjavaju formalne uvjete provest će se postupak prethodne provjere znanja i sposobnosti koji obuhvaća pisano testiranje i intervju.

Smatra se da je kandidat koji nije pristupio prethodnoj provjeri znanja i sposobnosti povukao prijavu na natječaj.

Postupak testiranja i intervjua provest će Povjerenstvo za provođenje javnog natječaja. Pisano testiranje obuhvaća provjeru znanja iz pravnih i stručnih izvora iz područja rada Službe za poslove župana. Za svaki dio provjere kandidatima se dodjeljuje broj bodova od 1 do 10.

Na pisanom testiranju nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti.

Intervju se provodi samo s kandidatima koji su ostvarili najmanje 50% bodova iz pisane provjere znanja i sposobnosti. Povjerenstvo kroz razgovor s kandidatima prilikom intervjua utvrđuje interese, profesionalne ciljeve i motivaciju za rad na tim poslovima.

Kandidati koji će moći pristupiti intervjuu bit će o tome obaviješteni.

Nakon provedenog testiranja i razgovora (intervju), Povjerenstvo za provođenje javnog natječaja utvrđuje rang listu kandidata prema ukupnom broju ostvarenih bodova.

Područje testiranja te pravni i stručni izvori za pripremanje kandidata za radno mjesto administrativnog tajnika:

* Statut Međimurske županije (Službeni glasnik Međimurske županije“ broj 26/10, 4/13, 6/13 – pročišćeni tekst, 8/13, 6/14, 2/18 10/18 – pročišćeni tekst, 2/20, 3/21, 2/22 - pročišćeni tekst, 24/23 i 29/23)
* Zakon o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 112/19 17/25))
* Uredba o uredskom poslovanju („Narodne novine“, br. 75/21)
* Zakon o zakladama („Narodne novine“ broj 106/18, 98/19 i 151/22).

Područje testiranja te pravni i stručni izvori za pripremanje kandidata za radno mjesto višeg stručnog referenta za protokol:

* Zakon o lokalnoj i područnoj (regionalnoj) samoupravi („Narodne novine“ broj  33/01, 60/01 – vjerodostojno tumačenje, 129/05, 109/07, 125/08, 36/09, 36/09, 150/11, 144/12, 19/13, 137/15- ispravak, 123/17, 98/19 i 144/20)
* Statut Međimurske županije („Narodne novine“ broj 26/10, 4/13, 6/13 – pročišćeni tekst, 8/13, 6/14, 2/18 10/18 – pročišćeni tekst, 2/20, 3/21, 2/22 - pročišćeni tekst, 24/23 i 29/23)
* Zakon o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 112/19 i 17/25 )
* Zakon o medijima („Narodne novine“, br. 59/04, 84/11, 81/13 i 114/22)
* Zakon o elektroničkim medijima („Narodne novine“, br. 111/21)
* Zakon o pravu na pristup informacijama („Narodne novine“, br. 25/13, 85/15 i 69/22)
* Uredba o uredskom poslovanju („Narodne novine“, br. 75/21)

Postupak testiranja:

Na testiranje je potrebno donijeti osobnu iskaznicu ili drugu ispravu na kojoj se nalazi fotografija s kojom se dokazuje identitet osobe. Ne postoji mogućnost naknadnog pisanog testiranja, bez obzira na razloge koje pojedinog kandidata eventualno spriječe da testiranju pristupi u naznačeno vrijeme. Smatra se da je kandidat koji nije pristupio testiranju povukao prijavu na natječaj. Nakon utvrđivanja identiteta i svojstva kandidata, kandidatima će biti podijeljena pitanja iz navedenih područja testiranja.

Vrijeme trajanja testiranja – 60 minuta.

Za vrijeme testiranja nije dopušteno:

- koristiti se bilo kakvom literaturom odnosno bilješkama

- koristiti mobitel ili druga komunikacijska sredstva

- napuštati prostoriju u kojoj se provjera odvija

- razgovarati s ostalim kandidatima niti na bilo koji način remetiti koncentraciju

Poziv na testiranje bit će objavljen najmanje 5 dana prije testiranja na web stranicama Međimurske županije – [www.medjimurska-zupanija](http://www.medjimurska-zupanija). hr i na oglasnoj ploči Međimurske županije, Čakovec, R. Boškovića 2.

Ostale upute:

Podnositelji prijava dužni su u prijavi priložiti sve priloge i podatke naznačene u javnom natječaju i to u obliku navedenom u natječaju budući da manjak samo jedne isprave ili dostava jedne isprave u obliku koji nije naveden u natječaju isključuje podnositelja iz statusa kandidata. Ukoliko podnositelj prijave utvrdi da je potrebno dopuniti prijavu koja je već podnijeta, to je moguće učiniti zaključno do isteka roka u javnom natječaju.

Nadalje, prijave kandidata koji ne ispunjavaju formalne uvjete za prijam u službu navedene u javnom natječaju ne upućuju se u daljnji postupak provjere znanja i sposobnosti i o tome će se podnositelj prijave obavijestiti pisanim putem.

 POVJERENSTVO ZA PROVOĐENJE JAVNOG NATJEČAJA